ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«..........» «..........................» 2020թ. N……-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասի և «Պետական գույքի կառավարման մասին» Հայաստանի Հանրապետության օրենքի 7-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության 2020 թվականի պետական բյուջեի N 1 հավելվածի N 2 աղյուսակում կատարել վերաբաշխում, N 3 աղյուսակում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N1919-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4, 5, 6, 7 և 8 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**Իրավական ակտի անհրաժեշտությունը (նպատակը).**

**«Հայաստանի Հանրապետության 2020 թվականի պետական բյուջեում վերաբաշխում,** Հայաստանի Հանրապետության կառավարության 2019 թվականի դեկտեմբերի 26-ի N1919-ն որոշման մեջ փոփոխություններ և լրացումներ կատարելու **մասին»** Հայաստանի Հանրապետության կառավարության որոշման նախագիծը բխում է ք. Երևան, Նալբանդյան 28 հասցեում գտնվող վարչական շենքի սպասարկման ծառայությունները «Գույքի գնահատման և աճուրդի կենտրոն» ՊՈԱԿ-ի կողմից իրականացնելու համար ֆինանսական միջոցների տրամադրման անհրաժեշտությունից:

**Ընթացիկ իրավիճակը և խնդիրները.**

Համաձայն Հայաստանի Հանրապետության կառավարության 2019 թվականի դեկտեմբերի 26-ի **«Անշարժ գույք հետ վերցնելու և ամրացնելու, անհատույց օգտագործման իրավունքով տարածք տրամադրելու ու** Հայաստանի Հանրապետության կառավարության **2018 թվականի մարտի 22-ի** N **314-Ա որոշման մեջ փոփոխություն կատարելու մասին»**N 1972-Ա որոշման Հայաստանի Հանրապետության բարձր տեխնոլոգիական արդյունաբերության նախարարության կողմից նախկինում զբաղեցված ք.Երևան, Նալբանդյան 28 հասցեում գտնվող վարչական շենքը 24.01.2020թ. հանձնվել է Պետական գույքի կառավարման կոմիտեին (այսուհետ` Կոմիտե) և համաձայն նույն որոշման 8-րդ կետի վարչական շենքի սպասարկումը պետք է իրականացվի Կոմիտեի «Գույքի գնահատման և աճուրդի կենտրոն» ՊՈԱԿ-ի կողմից: Մինչ օրս նշված վարչական շենքի սպասարկման ծառայությունները մատուցվել են Հայաստանի Հանրապետության բարձր տեխնոլոգիական արդյունաբերության նախարարության «Վարչա-տնտեսական» ՓԲ ընկերության կողմից, որը գտնվում էր լուծարման գործընթացում և ըստ լուծարման հանձնաժողովի տեղեկատվության ապրիլի 1-ից կդադարեցվի շենքի սպասարկման աշխատանքները : Ներկայումս վարչական շենքից 146.9ք.մ ընդհանուր մակերեսով տարածքը հատկացված է ՀՀ վարչապետի աշխատակազմին` փոխվարչապետի աշխատակազմի տեղակայման նպատակով, իսկ 167.3 ք.մ մակերեսով տարածքը անհատույց անժամկետ օգտագործման իրավունքով տրամադրվել է ՀՀ վարչապետի աշխատակազմի «Հանրային կապերի և տեղեկատվության կենտրոն» ՊՈԱԿ-ին: Առանց իրավական հիմքերի վարչական շենքում տեղակայված են նաև վերակազմավորման գործընթացում գտնվող «Հայաստանի ավտոմոբիլային ճանապարհներ» ՊՈԱԿ-ը, Քաղաքաշինական, հակահրդեհային տեսչական մարմինը, «Հայփոստ» ՓԲ ընկերությունը: Վերոնշյալ հիմնարկների և կազմակերպությունների տեղափոխման կամ տվյալ հասցեում տեղակայման համար անհրաժեշտ իրավական հիմքերի ապահովման խնդիրները կարգավորելու հարցը գտնվում է լիազոր մարմինների հետ քննարկման փուլում : Կոմիտեի կողմից իրականացվում են շենքի ընդհանուր օգտագործման տարածքների էներգետիկ ծախսերի վճարումները : Վերոնշյալ վարչական շենքը Կոմիտեին է հանձնվել անմխիթար վիճակում և սպասարկումն իրականացնելու նպատակով առաջին հերթին խիստ անհրաժեշտ է իրականացնել վերանորոգման մեծ ծավալի աշխատանքներ (հաշվարկ հիմնավորումը կցվում է) : Համաձայն հաշվարկ հիմնավորման 2020 թվականի ինն ամիսների ընթացքում սպասարկում իրականացնելու համար անհրաժեշտ է 14,290.8 հազ.դրամ, իսկ շենքի առաջնահերթ վերանորոգման աշխատանքների համար 8,602.2 հազ.դրամ գումար: Սույն որոշմամբ հատկացվող գումարները կապահովեն վարչական շենքի լիարժեք և արդյունավետ սպասարկման իրականացումը:

**Կարգավորման նպատակը և բնույթը.**

 Վերոնշյալ վարչական շենքում տարածքներ զբաղեցրած պետական մարմինների տեղափոխմամբ պայմանավորված շենքի զգալի մասը զբաղեցված չէ, ուստի պետական սեփականություն հանդիսացող անշարժ գույքի արդյունավետ կառավարման, ինչպես նաև պետական բյուջե լրացուցիչ մուտքեր ապահովելու նպատակով անհրաժեշտություն է առաջացել վերը նշված հասցեում գտնվող պետական սեփականություն հանդիսացող անշարժ գույքը նախ և առաջ բերել պատշաճ վիճակի` կատարելով որոշակի վերանորոգման և մաքրման աշխատանքներ (տես hաշվարկ հիմնավորումը), ապահովել վարչական շենքի սպասարկումը և այն գրավիչ դարձնել վարձակալությամբ տրամադրման և կամ այլ իրավունքով տնօրինելու համար:

**Իրավական ակտի կիրարկման դեպքում ակնկալվող արդյունքը.**

Պետական սեփականություն հանդիսացող անշարժ գույքի զբաղեցրած տարածքների սպասարկում, արդյունավետ կառավարում և պետական բյուջեի եկամուտների ավելացում:

**Այլ իրավական ակտերում կատարվող փոփոխությունների կամ լրացումների վերաբերյալ**

**«Հայաստանի Հանրապետության 2020 թվականի պետական բյուջեում վերաբաշխում,** Հայաստանի Հանրապետության կառավարության 2019 թվականի դեկտեմբերի 26-ի N1919-ն որոշման մեջ փոփոխություններ և լրացումներ կատարելու **մասին»** Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ**

**«Հայաստանի Հանրապետության 2020 թվականի պետական բյուջեում վերաբաշխում,** Հայաստանի Հանրապետության կառավարության 2019 թվականի դեկտեմբերի 26-ի N1919-ն որոշման մեջ փոփոխություններ և լրացումներ կատարելու **մասին»** Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի և «Գույքի գնահատման և աճուրդի կենտրոն» ՊՈԱԿ-ի կողմից:

**Ամփոփաթերթ**

«Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N1919-ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագծի վերաբերյալ շահագրգիռ նախարարություններից ստացված դիտողությունների և առաջարկությունների վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| 1. ՀՀ ֆինանսների նախարարություն 15.04.2020թ.թիվ01/8-2/5517-2020. ՀՀ արդարադա-տության նախարա-րություն05.05.2020թ. թիվ 01/27.1/8845-2020 | Առաջարկում է1. Նախագծի N 2 հավելվածի «Խումբ» սյունակի «03» թիվը փոխարինել «06» թվով, «Դաս» սյունակի «03»-ը թիվը՝ «01»-ով, իսկ «Ծրագիր» և «Միջոցառում» սյունակների թվերը նշել համապատասխան տողերում:
2. Նախագծի N 4 և N 5 հավելվածների «1079» ծրագրի «Միջոցառումն իրականացնողի անվանումը» տողի «ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե» արտահայտությունը փոխարինել «Մասնագիտացված կազ-մակերպություններ» արտահայտությունով:
3. Հիմք ընդունելով ՀՀ վարչապետի 22.01.2020թ. N 02/16.8/1819-2020 հանձ-նարարականը, ՀՀ կառավարության 30.01.2020թ. նիստի NԱՔ/20-2020 (4) արձանագրության քաղվածքի 1-ին կետով և ՀՀ կառավարության 19.03.2020թ. նիստի N 21 արձանագրության քաղվածքի 4-րդ կետով տրված հանձնարարականները՝ հայտնում ենք, որ անհրաժեշտ է ձեռնպահ մնալ պահուստային ֆոնդից գումարների հատկացման վերաբերյալ առաջարկներ ներկայացնելուց: Անհրաժեշտության դեպ-քում համապատասխան առաջարկները ներկայացնել պետական մարմնին արդեն իսկ հատկացված միջոցներից վերաբաշ-խումների տեսքով՝ հետագայում համապա-տասխան ծրագրերի ֆինանսավորման կարիք առաջանալու դեպքում, դա քննարկման առարկա դարձնելու պայմանով:

Հայաստանի Հանրապետության կառավարության որոշման նախագիծը համապատասխանում է Հայաստանի Հանրապետության օրենսդրության պահանջներին: | Ընդունվել էԸնդունվել էԸնդունվել է | Կատարվել են համապատասխան փոփոխությունները:Կատարվել են համապատասխան փոփոխությունները:2020թ.-ի պետական բյուջեում իրականացվել է վերաբաշխում և Կոմիտեի 1079 ծրագրի 31001 և 31004 միջոցառումների գումարները ուղղվել են նախագծով նախատեսված սպասարկման ծրագրի ֆինանսավորմանը, որը հնարավորություն կտա կատարելու ՀՀ կառավարության 2019 թվականի դեկտեմբերի 26-ի N1972-Ա որոշման 8-րդ կետի պահանջները, այլ նաև Երևան քաղաքի կենտրոնում գտնվող վարչական շենքի պատշաճ կոմունիկացիաներով ապահովումը (տես՝ հաշվարկ հիմնավորումը): |